NO 990 960 151

Kontonummer:4776. 07. 73472

**TINESTAFETTEN PÅ PIONER STADION onsdag 28.mai.**

**ADMINISTRATIVE BESTEMMELSER:**

 **Henting av startnummer og /Tinestafettskjorter:**

Lagleder bes avhente startnummer og deltakerskjorter til lagene senest **innen kl.1000 (gjerne tidligere).** Lagleder er også ansvarlig for å levere **lagoppstilling** samtidig som startnummer/tinestafettskjorter hentes.

I stedet for å evt. trekke laget, om en skulle mangle folk, er det mulig å endre laget til å stille i **Åpen klasse** enten på barnetrinnet eller ungdomsskoletrinnet. Dette kan gjøres når dere ankommer oss på løpsdagen. Evt. melde dette fortløpende til pionerfriidrett@gmail.com

Samtlige løpere på laget må løpe i Tinestafettskjorter. Totalt deles det ut 10 skjorter (8 løpere + 2 reserver). Også T-skjorte til Lagleder.

**START: kl. 1030.**

**En starter med 6 klassetrinn deretter 7, 8 osv. Se vedlagte startliste!**

**Opprop av lagene senest 5 min før start.** Vi starter med opprop så snart siste lag i puljen forut er kommet i mål. De respektive lag må selv sørge for å være på rett plass til rett tid (til opprop og start, samt ved de respektive vekslingsfelt). Viktigste rolle for lagleder å få elevene på plass i rett tid.

Stafetten er ferdig avviklet seinest kl.1200

**Reglement:**

Etappelengde er 200m. laget **skal** bestå av **4 jenter og 4 gutter** innenfor gjeldende klassetrinn, med unntak av Åpen klasse hvor skolene selv velger fritt hvordan de vil sette opp laget (f.eks 7 gutter og 1 jente). Kombinasjon mellom klasser på barnetrinnet er tillatt i Åpen klasse for barneskole, det samme i Åpen klasse for ungdomsskole. Hvert lag kan stille med inntil to reserver. Ingen tillates å løpe 2 etapper hver.

**Så snart startskuddet er gått** kan deltakerne løpe inn til lista (indre bane). Viktig at dere informerer løperne om dette, slik at de ikke løper lengre enn de trenger.

NB! Piggsko er ikke tillatt.

**Garderober- toalett:**Det er begrenset kapasitet for å skifte inne på klubbhuset, så skolene bes derfor informere om at løperne som skal delta på stafetten er ferdigskiftet. Dusjmuligheter finnes ikke. Toalett i klubbhuset oppe og i nede kjelleren, se skilting.

**Vind og vær**

Er det kaldt og surt denne dagen, noe vi håper det ikke er, så ber vi dere likevel sørge for at elevene har med seg tøy for å være ute disse timene.

 **Cafe- kiosk**

Det vil bli salg av juice, kaffe, vafler, pølse m/brød m.m. under arrangementet.

**Informasjon**

Vi anmoder dere om å **samle elevene i området start (ved speaker/tidtakerbu på stadion) senest kl. 1010** for felles info.

Vi ber også om at dere bidra med å holde anlegget rent, sørge for å plukke opp søppel om dette blir liggende .NB! Vennligst ikke kast sikkerhetsnåler på baneanlegget. Sørg for at alle benytter oppsatte søppelbokser.

**FRIIDRETT**

Om noen kunne tenke seg å prøve seg på friidrett, så er det bare å motivere de til å møte frem på en av våre treninger. Vi har plass til mange flere, og det er aldri for seint til å begynne å trene! Sjekk våre treningstider på vår hjemmeside [www.pionerfriidrett.no](http://www.pionerfriidrett.no) og vår FB-side pionerfriidrett.

Eventuelle spørsmål om arr. kan rettes til undertegnede, send gjerne en mail til

pionerfriidrett@gmail.com

IL PIONER FRIIDRETT ønsker dere lykke til med treningen og forberedelsene til årets stafett.

VEL MØTT til årets vakreste mai arrangement!!! 😊

Mvh

Gunnheid Eidissen Berg

Stevneleder Tinestafetten
Tlf.nr 40029556